*TERVEZET*

**Üllés Nagyközség Képviselőtestületének**

**.…./2015. (VI.26.) önkormányzati rendelete**

***a települési szilárd és folyékony hulladékkezeléssel kapcsolatos helyi közszolgáltatásról***

Üllés Nagyközségi Képviselőtestület a települési szilárd és folyékony hulladékkezeléssel kapcsolatos helyi közszolgáltatásról szóló 21/2013.(XII.12.)önkormányzati rendeletét (továbbiakban: Rendelet) –

*az Alaptörvény 32. cikk (1) bekezdés a) pontjában, valamint a hulladékról szóló 2012. évi CLXXXV. Törvény* *35.§-ában kapott felhatalmazás birtokában*

a következők szerint módosítja:

1.§

**A Rendelet 3.§ (6) bekezdése az alábbiak szerint módosul:**

*(6) A képviselő-testület a folyékony hulladék-kezelés közszolgáltatás végzésre JÉGÉ Kereskedelmi és Szolgáltató Korlátolt Felelősség Társasággal (székhely: 6794 Üllés, Móra Ferenc utca 29., KÜJ 103144092, telephely: 6794 Üllés, 303/43. hrsz., KTJ: 102420835, KSZ azonosító 24104799-4322-113-06, adószám: 24104799-1-06) (továbbiakban: Folyékony hulladék-kezelés közszolgáltató) közszolgáltatási szerződést köt.*

2.§

**A Rendelet 5.§ (1) bekezdése az alábbiak szerint módosul:**

(1) A *Polgármester* a 70 év feletti, egyedül élők számára 30 %-os díjkedvezményre való jogosultságot állapíthat meg.

3.§

**A Rendelet 6.§-a az alábbiak szerint módosul:**

*(1) A települési szilárd hulladékot a Szolgáltató a Szeged, Sándorfalvi úti Központi Hulladéklerakó Telepen (hrsz: 0140/2), vagy más engedéllyel rendelkező lerakón,*

*(2) A települési folyékony hulladékot Folyékony hulladék-kezelés közszolgáltató az Alföldvíz Zrt. kezelésében működő szennyvíztisztító telepen helyezi el.*

*(3) Az ingatlantulajdonosok a szelektíven gyűjtött települési szilárd hulladékot a szelektív gyűjtőszigeteken helyezhetik el, valamint az Üllés külterület 072/23. hrsz. alatt kialakított hulladékudvarban.*

*(4) A helyi közszolgáltatás körében nem tartozó települési szilárd hulladékot a tulajdonos, a szolgáltató, vagy a szakvállalkozás/intézmény a rendelet vonatkozó előírásainak betartásával elhelyezheti egyéb lerakóhelyen is.*

4.§

**A Rendelet 9.§ (5) bekezdése az alábbiak szerint módosul:**

*(5) A települési szilárd hulladékért fizetendő díjat kéthavonta, a számlán feltüntetett időpontban csekken, átutalással, vagy csoportos beszedés útján a Szolgáltató Partiscum XI. Takarékszövetkezet banknál vezetett 57600039-11093163 számú bankszámlájára kell megfizetni. A hulladékgazdálkodási közszolgáltatási díj készpénzben történő befizetését a Közszolgáltató a Partiscum XI. Takarékszövetkezet útján közvetlenül is biztosítja.*

5.§

**A Rendelet 9.§ (8) bekezdése az alábbiak szerint módosul:**

*(8) A (6) és (7) bekezdésekben megjelölt kedvezményre való jogosultság megállapításáról a Polgármesteri Hivatal nyilvántartást vezet. A nyilvántartás adatairól a Szolgáltatót folyamatosan tájékoztatja*

6.§.

**A Rendelet melléklete az alábbiak szerint módosul:**

melléklet

a 21/2013.(XII.12.) önkormányzati rendelethez

**A települési szilárd hulladék elszállításáért fizetendő díj**

* Hulladékgazdálkodási közszolgáltatási díj összege magánszemélyek részére:

**Egyszeri ürítési díj/120 l 263,52-Ft +ÁFA**

* Hulladékgazdálkodási közszolgáltatási díj összege a kedvezményes közszolgáltatási díjra jogosult 70. életévét betöltött egyedül élő nyugdíjasok részére:

**Egyszeri ürítési díj/120 l 184,46-Ft +ÁFA**

**A települési folyékony hulladék elszállításáért fizetendő díj**

A JÉGÉ Kft. ajánlata alapján :

**Szennyvízszippantás, szállítással együtt:**

Lakossági és közületi fogyasztók esetén **3.700 Ft/m3**

*(mely az elhelyezési díjat is*

*tartalmazza)*

A folyékony hulladék elszállításáért fizetendő díj ÁFA mentes.

7.§

Ez a Rendelet 2015. július 1. napján lép hatályba.

Ü l l é s, 2015. június 25.

Nagy Attila Gyula Dr. Sugár Anita

polgármester jegyző

*Indokolás*

*A rendeletmódosítás szükségességét a folyékony hulladék-kezelés közszolgáltató változás feltüntetése szolgáltatta.*

*A módosítás indoka volt továbbá, hogy a szilárd hulladékért fizetendő díj egyösszegű éves – kedvezményes -díjként való megfizetésének lehetősége megszűnt.*